Nakon poraza kontraverznog Le Pena, 06/05/02. - 2002-05-06
Francuski predsjendik Jacques Chirac je imenovao Jean Pierre Raffarina iz umjerene struje za svog novog premijera koji će nasljediti Li
Večeras slavimo republiku, slavimo je kao i u bilo koje drugo vijeme u istoriji kada smo slavili veliku pobjedu, riječi su Jacquesa Chiraca, koji je još jednom izabran na novi mandat francuskog predsjednika,i koji je danas imenovao svog kolegu Jean Pierre Raffarina nakon očekivane ostavke socijaliste Lionela Jospina. Gospodin Chirac, koji je jučer u drugom krugu izbora pobijedio Jean Marie le Pena iz krajnje desničarske struje, je imenovao Raffarin-a da oformi prelaznu vladu pred parlamentarne izbore u junu. Lionel Jospin, koji je s predjsednikom Chiracom dijelio vlast pet godina, je objavio svoj plan o ostavci nakon ponižavajućeg poraza od Le Pen-a 21. aprila u prvom krugu predsjedničkih izbora. Imenovanjem umjerenjaka Jean Pierre Raffarin-a za svog premijera, gospodin Chirac je dao znak razljućenim glasačima u Francuskoj da je čuo njihove proteste protiv arogantne i izolirane pariške moćne elite. U planu reforme koji sadrži 10 dijelova, Raffarin poziva na jaču instituciju predsjednika, veću decentralizaciju, više referenduma o političkim pitanjima, vremenska ograničenja za ekonomske zakone, zakonodavna ograničenja za javni dug i privatni penzioni zajedno s državnim sistemom. On također želi uvesti radnu nedjelju od 35 sati koja će biti fleksibilnija, kao i veću pomoć za manja poslovanja. Za razliku od mnogih francuskih lidera, Raffarin, član evropskog parlamenta od 1989 do 1995, otvoreno priznaje da su evropsko ujedinjenje i globalizacija smanjili nekada široke ovlasti države, i dodaje da Francuska ne bi trebala imati tako odbrambeni stav prema življenju u otvorenijem svijetu. Iako njegove ideje nesumnjivo pripadaju desnom krilu, Raffarin, kao i Jacques Chirac, povlači jasnu liniju protiv anti-imigrantske politike za koju se zalaže Le Pen, koji je u ovim izborima dobio 17.9% glasova. Parižani su se inače jutros probudili s olakšanjem zbog poraza lidera krajnje desne struje, koja je, više nego sama pobjeda Chiraca, bila uzrokom veselja mnogih, ali ne svih. List Le Figaro je jutros osvanuo s naslovom Velika pobjeda, dok je naslov u Le Parisienu glasio: Francuska je pobijedila. U međuvremenu u Njemačkoj, ministar vanjskih poslova Joschka Fischer je pozdravio ishod francuskih predjsedničkih izbora. Prije svega bih želio izraziti našu radost vezano za rezultat izbora u Francuskoj, kazao je njemački ministar. Francuska republika je jasno osudila ksenofobiju i ekstremizam desnog krila. Smatram da je ovo važno za Evropu i da ide u velikoj mjeri izvan granica Francuske, rekao je gospodin Fischer, obraćajući se danas novinarima u Berlinu. Belgijski lider krajnje desničarske stranke, Filip Dewinter je rekao da je usprkos pobjedi Chiraca, Le Pen ipak izašao kao pobjednik jer je bio u mogućnosti pobijediti u prvom krugu izbora i poraziti socijalističkog kandidata. Uvjeren sam da bi pobijedio da se takmičio protiv socijalističkog kandidata, rekao je gospodin Dewinter.